Užtraukiamoji virvelė

Užtraukiamoji virvelė, užtraukutė () – virvelė (grandinėlė, kaspinas, raištelis ar juosta) iš bet kokios tekstilinės ar netekstilinės medžiagos,  skirta drabužio ar drabužio dalies dydžiui reguliuoti ar pačiam drabužiui užsegti, krepšiui uždaryti. Tam virvelė patraukiama ir užfiksuojama (paprastai surišama, kartais fiksuojama spaustuku). Paprastai užtraukiamoji virvelė būna perveriama per praveras, kilpas, ąsas ir pan., todėl tokias virveles dar vadina įveriamoji virvelėLST EN 14682:2008. Vaikiškų drabužių sauga. Vaikiškų drabužių virvelės ir įveriamosios virvelės. Techniniai reikalavimai

Laisvosios užtraukiamosios virvelės dalies ilgis gali padidėti, kai užveržiant ji sutraukiama. Kai kuriais atvejais naudojama kilpos pavidalo užtraukiamoji virvelė su spaustuku, o ne vienlinka įveriamoji virvelė su dviem laisvais surišamais arba nesurišamais galais.

Naudojimas
Užtraukutės naudojamos :
 drabužiuose – striukėse, kelnėse, pižamose, beretėse ir pan.,
 bagažo reikmenyse – krepšiuose, kuprinėse ir pan.,
 turistiniuose reikmenyse – miegmaišiuose,
 talpyklėse – šiukšlių maišuose,
 avalynėje – bateliuose (batraiščiai).

Dažnai drabužių, krepšių ir pan. užtraukiamosios virvutės galuose turi antgalius, kurie neleidžia galams nuspurti, palengvina virvelės įvėrimą į pravėras. 

Pavojai
1996 m. JAV Vartotojų produktų saugos komisija () išleido nurodymus vaikų viršutinių drabužių saugai, turinčius apsaugoti nuo pasismaugimo drabužių kaklo ar juosmens užtraukiamosiomis virvutėmis ar apsiraizgymo jomis. 
Vaikų drabužių virvutės yra paslėptas rizikos veiksnys, nes gali tapti mirties ar sužalojimų priežastis, kai virvutės užsikabina už žaidyklų ir žaidimų aikštelių įrangos, autobusų durų, lovyčių ir pan. 
1985-1999 m. CPSC gavo pranešimus apie 22 mirtis ir 48 nemirtinus nelaimingus atsitikimus, kai vaikų drabužių virvutės už ko nors užkliuvo.Guidelines for Drawstrings on Children's Upper Outerwear , Consumer Product Safety Commission (retrieved 21 August 2010) 2006 m. CPSC išleido laišką vaikų viršutinių drabužių gamintojams, importuotojams ir pardavėjams, kuriuo ragina užtikrinti, kad drabužiai neturėtų kapišonų užtraukiamųjų virvučių, kurios kelia vaikams pasismaugimo grėsmę.Drawstrings , American Apparel and Footwear Association (retrieved 21 August 2010) Paskutiniais metais JAV buvo atšaukti keletas gaminių dėl galimos pasismaugimo grėsmės.

Lietuvoje galioja analogiškos paskirties europinis standartas LST EN 14682:2008. Vaikiškų drabužių sauga. Vaikiškų drabužių virvelės ir įveriamosios virvelės. Techniniai reikalavimai

 Nuorodos 

Kategorija:Aprangos detalės